

REPUBLIKA HRVATSKA

VUKOVARSKO-SRIJEMSKA ŽUPANIJA

DRVODJELSKA TEHNIČKA ŠKOLA

KLASA: 007-03/24-01/01

URBROJ: 2196-35-24-02

U Vinkovcima, 11. prosinca 2024.

Na temelju članka 40. Zakona o ustanovama (Narodne novine broj: 76/93., 29/97., 47/99., 35/08., 127/19. i 151/22.), članka 127. stavka 4. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22., 155/23. i 156/23.) i članka 106. Statuta Drvodjelske tehničke škole, Vinkovci (KLASA: 011-03/24-01/01, URBROJ: 2196-35-24-02 od 02. listopada 2024.), Školski odbor Drvodjelske tehničke škole, Vinkovci, na 26. sjednici, održanoj 11. prosinca 2024. donio je odluku kojom raspisuje

***N A T J E Č A J***

***za imenovanje ravnatelja/ice Drvodjelske tehničke škole, Vinkovci***

Za ravnatelja/icu školske ustanove može biti imenovana osoba koja mora ispunjavati sljedeće nužne uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja/icu, a koji može biti:
	1. sveučilišni diplomski studij ili
	2. integrirani preddiplomski i diplomski sveučilišni studij ili
	3. specijalistički diplomski stručni studij,
	4. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi.
2. uvjete propisane člankom 106. Zakona o odgoju i obrazovanju u osnovnoj i srednjoj školi
3. najmanje osam (8) godina radnog iskustva u školskim ili drugim ustanovama u sustavu obrazovanja ili tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Kandidat/kinja za ravnatelja/icu obvezan/na je dostaviti program rada za mandatno razdoblje.

U postupku izbora i imenovanja ravnatelja/ice vrednovat će se dodatne kompetencije sukladno odredbama članaka 108. i 112. Statuta Drvodjelske tehničke škole, Vinkovci, i to: poznavanje stranog jezika, osnovne digitalne vještine i iskustvo rada na projektima.

Kandidati/kinje nisu obvezni imati dodatne kompetencije, ali u tom slučaju ne ostvaruju dodatne bodove.

Ravnatelj/ica škole mora ispunjavati i uvjete propisane člankom 39. stavkom 2. Zakona o ustanovama.

Ravnatelj/ica se imenuje na pet (5) godina, a ista osoba može biti ponovo imenovana za ravnatelja/icu.

Uz pisanu prijavu na natječaj, koja mora biti vlastoručno potpisana, kandidati/kinje su obvezni priložiti u izvorniku ili u preslici ovjerenoj kod javnog bilježnika, sljedeće isprave odnosno dokumentaciju:

1. životopis,

2. diplomu, odnosno dokaz o stečenoj vrsti i stupnju stručne spreme. Kandidati/kinje koji su stekli inozemnu obrazovnu kvalifikaciju dužni su priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici Hrvatskoj,

3. dokaz o državljanstvu,

4. dokaz o stečenim pedagoškim kompetencijama za osobe koje su ih bile obvezne završiti,

5. dokaz o položenom stručnom ispitu odnosno dokaz da je kandidat/kinja oslobođen/a obveze polaganja stručnog ispita sukladno članku 157. stavcima 1. i 2. Zakona o odgoju i obrazovanju u osnovnoj i srednjoj školi,

6. uvjerenje da se protiv osobe ne vodi kazneni postupak glede zapreka za zasnivanje radnog odnosa u školskoj ustanovi propisanih člankom 106. Zakona o odgoju i obrazovanju u osnovnoj i srednjoj školi (ne starije od dana objave natječaja),

7. dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje) (ne starije od dana objave natječaja),

8. potvrda ili uvjerenje poslodavca o vrsti i trajanju rada u školskim ili drugim ustanovama u sustavu obrazovanja ili tijelima državne uprave nadležne za obrazovanje i

9. program rada za mandatno razdoblje (koji sadržava ciljeve, aktivnosti, budžet/financijski plan, vremenski plan, projekte i ostale elemente koji opisuju što će se i kako provoditi u mandatnom razdoblju)

Ako kandidat/kinja ima dodatne kompetencije koje se vrednuju (poznavanje stranog jezika, osnovne digitalne vještine i iskustvo rada na projektima) dokaz o tome dostavlja se u izvorniku ili u preslici ovjerenoj kod javnog bilježnika:

1. poznavanje stranog jezika dokazuje se: javnom ispravom, odnosno potvrdom visokoškolske ustanove ili, potvrdom ili drugom ispravom pravne ili fizičke osobe ovlaštene za provođenje edukacije stranih jezika ili, potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika.

2. osnovne digitalne vještine dokazuju se: javnom ispravom, odnosno potvrdom visokoškolske ustanove ili, potvrdom ili drugom ispravom ovlaštene fizičke ili pravne osobe za edukaciju u području informacijskih znanosti ili, potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina.

3. iskustvo rada na projektima dokazuje se: potvrdom/uvjerenjem odnosno drugom ispravom pravne osobe o sudjelovanju u projektima. Pod kompetencijom iskustva rada na projektima podrazumijeva se sudjelovanje u projektima pisanjem, odobrenjem pisanog projekta odnosno dobivanjem financijskih sredstava temeljem pisanja projekata, vođenjem projekata i nositelj realizacije odobrenog projekta.

O datumu, vremenu i mjestu predstavljanja programa rada kandidati/kinje će biti pravovremeno obaviješteni putem elektroničke pošte.

Kandidati/kinje koji ostvaruju pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19., 84/21. i 156/23.), članku 48. stavku 1.-3. Zakona o civilnim stradalnicima iz Domovinskog rata (Narodne novine broj: 84/21.), članku 48.f Zakona o zaštiti vojnih i civilnih invalida rata (Narodne novine broj: 33/92., 57/92.,77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) i članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.) dužni su se u prijavi na natječaj pozvati na to pravo i uz prijavu priložiti svu propisanu dokumentaciju prema posebnom zakonu, u izvorniku ili u preslici ovjerenoj kod javnog bilježnika, te imaju prednost u odnosu na ostale kandidate/kinje samo pod jednakim uvjetima.

Kandidati/kinje koji se pozivaju na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17., 98/19. i 84/21.) dužni su u prijavi na natječaj, pozvati se na to pravo i dostaviti sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati/kinje koji se pozivaju na pravo prednosti pri zapošljavanju u skladu s člankom 48. stavku 1.-3. Zakona o civilnim stradalnicima iz Domovinskog rata (Narodne novine broj: 84/21.) dužni su u prijavi na natječaj, pozvati se na to pravo i priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati/kinje koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj: 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužni su u prijavi na natječaj, pozvati se na to pravo i dostaviti rješenje ili potvrdu o priznatom statusu iz koje je vidljivo ostvarivanje spomenutog prava, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Kandidati/kinje koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13., 152/14., 39/18. i 32/20.) dužni su u prijavi na natječaj, pozvati se na to pravo i dostaviti dokaz o utvrđenom invaliditetu, odnosno javnu ispravu o invaliditetu na temelju kojih se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje/obavijest o prestanku radnog odnosa, sporazum i drugo).

Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili preslici ovjerenoj od strane javnog bilježnika, kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima/kinjama prijavljenim na natječaj, a Škola ih ne obavještava o razlozima zašto se ne smatraju kandidatom/kinjom prijavljenim na natječaj.

Prijavom na natječaj kandidati/kinje daju Drvodjelskoj tehničkoj školi, Vinkovci privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Na natječaj se mogu javiti osobe oba spola.

Rok za podnošenje prijava je **osam (8) dana** od dana objave natječaja u “Narodnim novinama“ i na mrežnoj stranici Drvodjelske tehničke škole, Vinkovci.

O rezultatima natječaja kandidati/kinje će biti obaviješteni u roku od 45 dana od isteka roka za podnošenje prijava, zemaljskom poštom na adresu navedenu u prijavi za natječaj.

Prijave na natječaj s potrebnom dokumentacijom o ispunjavanju uvjeta natječaja dostavljaju se u zatvorenoj omotnici, zemaljskom poštom ili neposredno u tajništvo škole na adresu:

Drvodjelska tehnička škola, Vinkovci, Stanka Vraza 15, 32100 Vinkovci, s naznakom „Natječaj za imenovanje ravnatelja/ice – ne otvarati“.

Predsjednik Školskog odbora:

Tomislav Osrečki, mag. iur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_